b'\n_START_ARTICLE_\nTrgovina\n_START_PARAGRAPH_\nTrgovina je ponujanje blaga in storitev za pla\xc4\x8dilo (denar) ali drugo blago. O pravi trgovini govorimo, kadar je posredovanje blaga osnovna dejavnost podjetja. Trgovci blago kupijo, preva\xc5\xbeajo in prodajajo, ne da bi ga spremenili oziroma predelali. Prvi stiki med razli\xc4\x8dnimi civilizacijami so bili \xc5\xbee od nekdaj trgovski. Danes smo zahvaljujo\xc4\x8d trgovini na pragu globalizacije. Najpomembnej\xc5\xa1a trgovska organizacija je WTO. Najpogostej\xc5\xa1a slovni\xc4\x8dna napaka je uporaba besede "trgovina" za prodajalno. Trgovina je namre\xc4\x8d le poimenovanje dejavnosti, ne more pa se s to besedo poimenovati konkretno mesto, kjer se dejavnost opravlja. Tak\xc5\xa1no mesto je prodajalna in ne trgovina.\n_START_SECTION_\nSpletne prodajalne\n_START_PARAGRAPH_\nDanes vedno bolj priljubljene postajajo spletne prodajalne, ki omogo\xc4\x8dajo nakupovanje, kar iz udobja lastnega doma ali pisarne._NEWLINE_Proces nakupovanja v spletnih prodajalnah po navadi zahteva registracijo uporabnika, kjer uporabnik vpi\xc5\xa1e svoje osnovne podatke kot so: ime in priimek, naslov, kraj, kontaktna oseba, telefon ter e-mail naslov. Podatke prodajalec v nadaljevanju uporabi v namene dostave artiklov ter izdaje ponudb in ra\xc4\x8dunov.\n_START_SECTION_\nKo\xc5\xa1arica\n_START_PARAGRAPH_\nJe znan izraz v spletnem trgovanju in predstavlja seznam artiklov, ki jih v spletnih prodajalnah uporabnik ozna\xc4\x8di za nakup. Artikle lahko navadno dodajamo in odstranjujemo iz ko\xc5\xa1arice.\n_START_SECTION_\nPla\xc4\x8dilni pogoji\n_START_PARAGRAPH_\nVe\xc4\x8dina Slovenskih spletnih prodajaln ponuja osnovne pla\xc4\x8dilne pogoje: pla\xc4\x8dilo po prevzemu, pla\xc4\x8dilo na TRR ter osebni prevzem v poslovalnici. V zadnjih letih se je precej razvil pla\xc4\x8dilni sistem podjetja mobitel, moneta ter pla\xc4\x8devanje preko kreditnih kartic.'